钦定古今图书集成/明伦汇编/闺媛典/第238卷 > 徐文妻郑氏〈牛氏附〉
## 钦定古今图书集成/明伦汇编/闺媛典/第238卷 > 徐文妻郑氏〈牛氏附〉

按《单县志》：郑氏，徐文妻。年十九，夫亡，矢志欲殉。舅姑
力劝再三，始转念抚孤。时二子民纪、民纲，方一二龄，
双亲年已垂白，艰难苦守，克孝克慈，五十馀年，室如
空谷，门如秋水。通学公举节孝，有司旌其门。民纪妻
牛氏亦早寡，效姑守节。姑念艰难，欲夺其志，牛即断
发毁面，以明其心。姑媳同老。